Publication: Magyar Közlöny
Issue: MK-1999-9 (Year: 1999, Number: 9)
Era: 1990-2004
Section: a 42/1996. (XII. 28.) PM rendelethez]
Paragraph Index: 1238

a 42/1996. (XII. 28.) PM rendelethez] KITÖLTÉSI ÚTMUTATÓ az Átutalási megbízás kiegészítő szelvény elnevezésű űrlaphoz Fejrovatok Bizonylat kódja: PF1—K (előrenyomtatott). Bizonylat sorszáma: A Kincstárhoz benyújtott átutalási megbízás kiegészítő szelvények éven belüli folyamatos sorszámozására szolgál. Kifizetési bizonylat száma: Amennyiben az átutalási megbízás kiegészítő szelvény fizetési megbízással együtt 1999/9. szám kerül benyújtásra, ebben a rovatban a fizetési megbízás (átutalási megbízás, készpénzfelvételi utalvány, postai kifizetési utalvány) sorszámát kell feltüntetni. Ha a kiegészítő szelvényt önmagában nyújtják be, ebben a rovatban az első kockában X-et kell feltüntetni. Tényleges teljesítés dátuma: Ezt a rovatot a költségvetési szervek nem tölthetik ki. A Kincstár tölti ki. Költségvetési szerv neve: A költségvetési szerv fizetési megbízáson használt neve, a nemzetgazdasági előirányzat esetében a megfelelő nemzetgazdasági számla neve. Költségvetési szerv számlaszáma: Az érintett számla számának feltüntetésére szolgál (1—24 pozíció). Kötelezettségvállalás hivatkozási száma: A kincstári körbe tartozó (mind a kincstári költségvetéssel rendelkező, mind a kincstári költségvetéssel nem rendelkező) költségvetési szerv a közbeszerzési törvény hatálya alá tartozó közbeszerzések költségvetési törvényben meghatározott értékhatárát elérő dologi és felhalmozási kiadások előirányzatát terhelő, — előzetes bejelentést követő — kiadás teljesítésekor a Kincstár által adott hivatkozási számot kell feltüntetni a rovatban. Programazonosító: A programfinanszírozási körbe bevont előirányzat terhére történő kifizetéskor fel kell tüntetni a Kincstár által a program indításakor megadott azonosítószámot. A programazonosító első 9 pozíciója a program/részprogram azonosítószám, a 10. pozíciója a rovatszám, az utolsó három pozíciója a szerződésszám (gyűjtős tétel esetén 000). Az átutaló számlára vonatkozó részletezés KTK: A hatályos kincstári tranzakciós kódok jegyzékében szereplő, az adott számlatípusnál alkalmazható gazdasági műveletekhez kapcsolódó kincstári tranzakciós kódok feltüntetésére szolgál. ÁHT(T)-azonosító: A rovatban csak a fejezeti kezelésű — programfinanszírozásba be nem vont — előirányzatok és a nemzetgazdasági előirányzatok terhére benyújtott fizetési megbízások, valamint ezen előirányzatok rendezése esetén kell feltüntetni az érintett előirányzat államháztartási egyedi azonosító számát. A költségvetési szerv intézményi államháztartási egyedi azonosító számát feltüntetni ebben a rovatban nem lehet. Tételes elszámolás összege: Az egyes KTK-khoz, ÁHT(T)-khez tartozó összegek feltüntetésére szolgál a rovat. A rovatban az összeget jobbra igazítva kell feltüntetni. A rovatban előjeleket nem szabad feltüntetni. A rovat összesen sorában pénzforgalmi bizonylattal együtt történő benyújtás esetében a kifizetéssel megegyező öszszegnek, egyéb rendezések esetében 0-nak kell szerepelnie, amely összeget az egyes KTK-khoz, ÁHT(T)-khez kapcsolódó tételeknek számszakilag ki kell adniuk. Kötelezettségvállalás alszám: A rovatban az adott kifizetéshez kapcsolódó, a kötelezettségvállalás bejelentésére szolgáló KT—01 jelű nyomtatványon feltüntetett megfelelő alszámot kell feltüntetni. Kötelezettségvállalás záró: A rovatot abban az esetben kell kitölteni, ha kötelezettségvállalás bejelentés alá tartozó kifizetés teljesítése során az előzetesen bejelentett egy alszám(ok)hoz kapcsolódó várható kifizetés összegére más további kifizetés nem történik a későbbiekben. Ebben az esetben a rovatba X-et kell feltüntetni. A jogosult számlára vonatkozó részletezés Az átutalási megbízás kiegészítő szelvény e rovatait a fejezeti kezelésű előirányzatokhoz kapcsolódó számlák esetében ki kell tölteni. Egyéb esetben csak akkor kell kitölteni, ha a jogosult számláján több KTK-ra kell jóváírni az utalást. A rovatok adattartama megegyezik az átutaló számlára vonatkozó részletező táblázat megfelelő rovataival. A tételes elszámolás összege oszlop összesen sorában lévő adatnak számszakilag meg kell egyeznie az egyes ÁHT(T)-khez kapcsolódó adatok összegével, valamint az átutaló számlára vonatkozó részletezést tartalmazó táblázat összesen sorában feltüntetett adattal. A kincstári körbe tartozó ügyfélnek előzetes információkérés útján gondoskodnia kell a jogosult nemzetgazdasági vagy fejezeti kezelésű — programfinanszírozásba be nem vont — előirányzat ÁHT(T)-jének feltüntetéséről, ennek hiányában a Kincstár az átutalást nem teljesíti. Záró rovatok Dátum: A kiegészítő szelvény benyújtásának dátuma. (Abban az esetben, ha a fizetési megbízással együtt kerül benyújtásra a kiegészítő szelvény a dátumnak a fizetési bizonylaton feltüntetett dátummal azonosnak kell lennie.) Pecsét: A kincstárnál bejelentett bélyegző lenyomatának feltüntetésére szolgál. Aláírás: Az adott számla felett rendelkezési jogot gyakorló, kincstárnál bejelentett módon történő aláírásának feltüntetésére szolgál. Megjegyzés: Az államháztartási egyedi azonosító szám (ÁHT-azonosító) utáni zárójeles (T) betűjel a törvényi előirányzati sorra való megkülönböztető utalást jelöli a Kincstár nyilvántartásában. 1999/9. szám

Source: https://magyarkozlony.hu/hivatalos-lapok/a37671c3b52f7e18169555dbe9e5f17ee4c663d2/dokumentumok/5a6095e17a9e3dd2ad0b0c6063e041834e1d7c07/letoltes